A johanniták a szárazföld belseje felé nyomultak, és nyáron ostromgépekkel megkezdték Árta várának támadását. Ez időd adott a helyi uralkodónak, az albán Gjin Bua Shpatának, hogy sereget gyűjtsön a betolakodók ellen. Csatlakozott hozzá a közeli fejedelemség ura, a szerb Toma Preljubovics is. Valószínűleg augusztusban sikeresen rajtaütöttek a johannitákon, többeket meggyilkoltak, másokat foglyul ejtettek. A rabok között volt Heredia nagymester is. A rend első önálló akciója Rodosz johannita elfoglalása óta katonai katasztrófába torkollott.